**Ministru kabineta noteikumu projekta “ Noteikumi par dīkstāves palīdzības pabalstu darba ņēmējiem un pašnodarbinātajiem, kurus skārusi Covid-19 izplatība” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Lai mazinātu Covid-19 izplatības radītās krīzes ietekmi uz darba ņēmējiem un pašnodarbinātām personām, kuriem dīkstāves pabalsts ir mazāks par 180 euro mēnesī vai, kuras nekvalificējas dīkstāves pabalstam dēļ darba devēja neatbilstības izvirzītajiem kritērijiem. Ministru kabineta noteikumu projekts „Noteikumi par dīkstāves palīdzības pabalstu darba ņēmējiem un pašnodarbinātajiem, kurus skārusi Covid-19 izplatība”” (turpmāk – Projekts) nosaka kritērijus, atbilstoši kuriem krīzes skartie darba ņēmēji un pašnodarbinātās personas var pieteikties dīkstāves palīdzības pabalstam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz likuma „Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” 2.pantu un 14.panta otro daļu, ņemot vērā Ministru kabineta 2020.gada 12.marta rīkojumu Nr.103 „Par ārkārtējās situācijas izsludināšanu”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ievērojot COVID-19 radītos riskus un izsludināto ārkārtējo situāciju Latvijā, Labklājības ministrija ir izstrādājusi Ministru kabineta noteikumu projektu „Noteikumi par dīkstāves palīdzības pabalstu darba ņēmējiem un pašnodarbinātajiem, kurus skārusi Covid-19 izplatība””, lai sniegtu atbalstu darba ņēmējiem un pašnodarbinātām personām, kuriem dīkstāves pabalsts ir mazāks par 180 euro mēnesī vai, kuras nekvalificējas dīkstāves pabalstam. Dīkstāves palīdzības pabalsta apmērs 180 euro apmērā noteikts tuvu trūcīgas personas ienākumu līmenim, kādu bija paredzēts noteikt ieviešot Plānu minimālo ienākumu atbalsta sistēmas pilnveidošanai 2020.-2021.gadam (MK konceptuāli apstiprināts 13.08.2019., tomēr 2020.gada budžeta veidošanās procesā ieviests ierobežotā apmērā). Plānā paredzēts, ka trūcīgas personas ienākumu līmenis tiek noteikts 198 euro jeb 40% apmērā no ienākumu mediānas pirmajai personai mājsaimniecībā. Ja aprēķinātais dīkstāves pabalsts būs mazāks par 180 euro mēnesī, tiks aprēķināta un izmaksāta starpība starp 180 euro un faktiski izmaksāto dīkstāves pabalstu. Tiem darba ņēmējiem, kuri nekvalificējas dīkstāves pabalstam, tiks izmaksāts dīkstāves palīdzības pabalsts jeb 180 euro mēnesī. Darba ņēmējiem, kuri nekvalificējas dīkstāves pabalstam, bet saņems tikai dīkstāves palīdzības pabalstu, piešķirs piemaksu 50 euro apmērā par katru apgādībā esošu bērnu vecumā līdz 24 gadiem, par kuru darbiniekam tiek piemērots iedzīvotāju ienākuma nodokļa atvieglojums. Dīkstāves palīdzības pabalstu administrēs Valsts sociālās apdrošināšanas aģentūra.Ja personai dīkstāves statuss tika noteikts no 1.aprīļa līdz 3.aprīlim, tad proporcionāli kalendāra dienām, personai tiks noteikts un izmaksāts arī dīkstāves palīdzības pabalsts (180 euro : 30 dienas = 6; 3 dienas x 6 euro = 18 euro). |
| 3. | Projekta izstrādē iesaistītās institūcijas un publiskas personas kapitālsabiedrības | Valsts sociālās apdrošināšanas aģentūra, Valsts ieņēmumu dienests.  |
| 4. | Cita informācija |  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Darba ņēmēji un pašnodarbinātās personas, kuras nekvalificējas dīkstāves pabalstam. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 3 353 748 | 0 | 0 | 0 | 0 | 0 |
| 2.1. valsts pamatbudžets | 0 | 3 353 748 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -3 353 748 | 0 | 0 | 0 | 0 | 0 |
| 3.1. valsts pamatbudžets | 0 | -3 353 748 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 3 353 748 | 0 | 0 | 0 | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | **Dīkstāves pabalstu** personām nodrošina vismaz 180 euro apmērā mēnesī – ja personai Valsts ieņēmumu dienests (VID) dīkstāves pabalstu ir noteicis zemāku par 180 euro mēnesī, **piemaksā starpību**.Aprēķinā izmantoti VID dati par dīkstāves pabalstu saņēmējiem (uz 17.04.2020 – kopskaitā 17 564). Tiek pieņemts, ka ik nedēļu turpmāk kopskaits palielināsies par 1000. Ar izmaksas apmēru līdz 180 *euro* mēnesī būtu apmēram 43% no kopskaita. Provizoriski to vidējais apmērs – 109 *euro* mēnesī. Līdz ar ko papildus piemaksai līdz 180 *euro* – vidēji 71 *euro* mēnesī.Lai nodrošinātu pabalsta izmaksu periodā 14.marts – 14.maijs, nepieciešams finansējums no valsts budžeta līdzekļiem **909 510 *euro*** (6 405 personas x 71 *euro* x 2 mēneši).**Personai, kura nekvalificējās dīkstāves pabalstam, nodrošina dīkstāves palīdzības pabalstu** unpersonaipiešķir piemaksu 50 *euro* apmērā par katru apgādībā esošu bērnu.Aprēķinā izmantoti VID dati par nodarbinātajiem, kuriem atteikta dīkstāves pabalsta saņemšana (uz 19.04.2020 – kopskaitā 6407 pabalsti). Tiek pieņemts, ka turpmāk ik nedēļu to skaits palielināsies par 1000. Pabalsta apmērs – 180 *euro* mēnesī.Lai nodrošinātu palīdzības pabalsta izmaksu periodā 12.marts – 12.maijs, papildus **2 191 320***euro* (6 087 personas x 180 x 2 mēneši).Attiecīgi 6 087 personas x 0,4\* (vidējais bērnu skaits ģimenē) x 50 *euro* x 2 mēneši = **243 480** *euro.**\* Atbilstoši SCP publiskajai informācijai par vidējo bērnu skaitu ģimenē.*(Dīkstāves palīdzības pabalstam izdevumi tiks veikti no izdevumu koda “Sociāla rakstura maksājumiem un kompensācijas”.)Papildu, lai nodrošinātu jauna pakalpojuma - dīkstāves palīdzības pabalsta - piešķiršanu un izmaksu, un VID sniegtās informācijas izmantošanu pakalpojumu piešķiršanā, Valsts sociālās apdrošināšanas aģentūras informācijas sistēmas SAIS funkcionalitātē ir jāveic izmaiņas.  Aprēķins SAIS sistēmas izmaiņu nodrošināšanai (izdevumi pamatkapitāla veidošanai): 20 cilvēkdienas\*471,90 euro/cd=9 438 *euro*  Līdz ar to, lai nodrošinātu noteikumu projekta īstenošanu kopā nepieciešams papildu finansējums 3 353 748 *euro* apmērā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Izdevumi tiks veikti Labklājības ministrijas pamatbudžeta programmas 99.00.00 “Līdzekļu neparedzētiem gadījumiem izlietojums” ietvaros, līdzekļus pārdalot no 74.resora „Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem”. Minēto pabalstu izmaksas nodrošinās Valsts sociālās apdrošināšanas aģentūra. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts sociālās aprosināšanas aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Labklājības ministre R.Petraviča